En af de mest markante – og omdiskuterede – skikkelser i dansk erhvervshistorie
͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌   ͏ ‌

Se mailen i din browser
Tiltalt, frikendt – og nu bosat i Kenya. I mange år var Jan Bonde Nielsen en af de mest markante – og omdiskuterede – skikkelser i dansk erhvervshistorie. I den helt nye bog, Forfra, fortæller han sin fascinerende og usædvanlige historie om et liv med farverige og dramatiske forretningseventyr det meste af kloden rundt.
Som 21-årig købte Bonde Nielsen sin første virksomhed. På få år voksede hans gartnerikoncern til at beskæftige flere tusinde medarbejdere i Danmark, Italien og Kenya. Men i Danmark vil Jan Bonde Nielsens navn altid være forbundet med B&W Skibsværft og ikke mindst med de anklager om mandatsvig, som kastede ham ud i en årelang retssag. Han blev pure frifundet, men forlod alligevel Danmark for at fortsætte sin erhvervskarriere i udlandet. Først på ejendomsmarkedet i London – hvor han bl.a. købte nationalstadionet Wembley – og senere i olieindustrien i Rusland og Georgien. I dag bor han i Kenya, hvor han i en alder af 87 år stadig arbejder med flere erhvervs- og filantropiske projekter. Forfra er en fortælling om op- og nedture, om at kæmpe mod modgang og starte på ny – igen og igen. Det er også historien om stærke familiebånd, nære venskaber og et liv, der trods stormvejr har været fyldt med eventyr på tværs af kontinenter. Bogen giver et sjældent indblik i både en epoke i dansk erhvervsliv og i de globale arenaer, hvor Jan Bonde Nielsen har sat sit aftryk.
Læs mere om bogen
Her ses Jan Bonde Nielsen som 21-årig, da han købte gartneriet i Roskilde og kort efter stiftede Dansk Chrysanthemum Kultur. Det blev begyndelsen på 15 spændende år med gartnerier i tre lande og kontorer i ni.
Jan Bonde sidder med sine to danske forsvarere samt sekretær og forbereder forsvarets procedure i Københavns Byret i maj 1986. ”Domsafsigelsen startede 9.33 og tog under ti sekunder: Der afsiges dom i sagen – Anklagemyndigheden mod Jan Bonde Nielsen. Tiltalte er frifundet. Staten betaler alle omkostninger. Først blev der stilhed, som om salen var lammet. Så brød det løs. Tilråb og klapsalver. Jeg sad på anklagebænken, jeg tog hænderne op til hovedet og dækkede mit ansigt. Jeg var frikendt. Otte hårde år var slut. Troede jeg.” - Citat fra bogen
”Der var meget korruption og forsøg på afpresning i Georgien. Jeg lavede min egen efterretningstjeneste i skikkelse af et rejsebureau, der hed Georgian Travel. Det havde intet med et rejsebureau at gøre. Alle ansatte var FSB-folk, som lavede deres egne efterretninger af, hvad der foregik politisk i Georgien, og hvordan mafiaen så på vores arbejde på et givent tidspunkt.” - Citat fra bogen
Find bogen her
Jan Bonde Nielsen (f. 1938) er en dansk erhvervsleder og global forretningsmand. I 1974 købte han B&W Skibsværft, som han i løbet af tre år gjorde til en lovende forretning. Under den årelange B&W-retssag, hvor han blev frifundet, flyttede han i 1980 til London, hvorfra han i næsten 40 år drev forretninger i først England og dernæst Rusland. Siden 2019 har Jan Bonde Nielsen boet i Kenya, hvor han stadig er engageret i flere erhvervsprojekter. Han har siden 1980 været gift med Lone Bonde Nielsen. De har tilsammen fem børn.
Gads Forlag Du modtager denne e-mail, fordi du har tilmeldt dig Gads Forlags nyhedsbrev. Our mailing address is: Gads Forlag Fiolstraede 31-33 København K 1171 Denmark Du kan opdatere din profil her eller du kan